title: A Tanács határozata (2002. június 25.) a biológiai biztonságról szóló cartagenai jegyzőkönyvnek az Európai Közösség nevében történő elfogadásáról

text:
11/42. kötet         HU                                Az Európai Unió Hivatalos Lapja                                                     211
32002D0628
L 201/48                                       AZ EURÓPAI KÖZÖSSÉGEK HIVATALOS LAPJA                                                2002.7.31.
                                                        A TANÁCS HATÁROZATA
                                                               (2002. június 25.)
             a biológiai biztonságról szóló cartagenai jegyzőkönyvnek az Európai Közösség nevében történő
                                                                   elfogadásáról
                                                                  (2002/628/EK)
AZ EURÓPAI UNIÓ TANÁCSA,                                                           élő módosított szervezetek biztonságos szállítására, keze-
                                                                                lésére és felhasználására vonatkozóan, amelyek kedvezőt-
                                                                                len hatással lehetnek a biológiai sokféleség megőrzésére és
tekintettel az Európai Közösséget létrehozó szerződésre, és külö-                  fenntartható használatára, tekintettel az emberi egészséggel
nösen annak 175. cikke (1) bekezdésére, összefüggésben                             kapcsolatos kockázatokra is, és különösen az országhatá-
300. cikke (2) bekezdése első albekezdésének első mondatával,                      rokon történő átvitelre összpontosítva.
valamint 300. cikke (3) bekezdésének első albekezdésével,
tekintettel a Bizottság javaslatára (1),
                                                                            (6)    Az Európai Közösség és tizennégy tagállama 2000. május
                                                                                24-én, a biológiai sokféleségről szóló egyezményt aláíró
tekintettel az Európai Parlament véleményére (2),                                  felek Nairobiban megtartott ötödik ülésén írták alá a jegy-
                                                                                zőkönyvet. Luxembourg 2000. július 11-én írta alá a jegy-
                                                                                zőkönyvet.
mivel:
(1)    A regionális vagy világméretű környezetvédelmi problé-
       mák – beleértve a biológiai sokféleség megőrzését és fenn-           (7)    A biológiai sokféleségről szóló egyezmény 34. cikkének
       tartható használatát – kezelésére szolgáló nemzetközi                       megfelelően a szóban forgó egyezmény bármely jegyző-
       szintű intézkedések ösztönzése a Szerződés 174. cikkével                    könyve esetében az államok és a regionális gazdasági integ-
       összhangban egyike az Európai Közösség környezetvé-                         rációs szervezetek megerősítésére, elfogadására, illetve
       delmi politikája célkitűzéseinek.                                           jóváhagyására van szükség.
(2)    Az Európai Közösség a 93/626/EGK határozattal (3) meg-
       kötötte az Egyesült Nemzetek Környezetvédelmi Program-
       jának égisze alatt létrejött, a biológiai sokféleségről szóló        (8)    A biológiai biztonságról szóló cartagenai jegyzőkönyv
       egyezményt.                                                                 hozzájárul a Közösség környezetvédelmi politikája célkitű-
                                                                                zéseinek megvalósításához. Ezért helyénvaló az említett
                                                                                jegyzőkönyvet a Közösség nevében a lehető legrövidebb
(3)    A Tanács 1995-ben felhatalmazta a Bizottságot, hogy a                       időn belül elfogadni,
       Közösség nevében részt vegyen a biológiai sokféleségről
       szóló egyezmény 19. cikkének (3) bekezdése alapján a bio-
       lógiai biztonságról szóló jegyzőkönyvről folytatott tárgya-
       lásokon. A Bizottság a tagállamokkal együtt részt vett az
       említett tárgyalásokon.
                                                                            A KÖVETKEZŐKÉPPEN HATÁROZOTT:
(4)    A biológiai biztonságról szóló cartagenai jegyzőkönyvet
       2000. január 29-én fogadták el Montrealban.
                                                                                1. cikk
(5)    A jegyzőkönyv az elővigyázatosság elvén alapuló keretet ír
       elő a korszerű biotechnológia eredményeképpen létrejött
                                                                            A biológiai sokféleségről szóló egyezmény biológiai biztonságról
                                                                            szóló cartagenai jegyzőkönyvét az Európai Közösség nevében a
(1) HL C 181. E, 2002.7.30., 258. o.                                        Tanács jóváhagyja.
(2) 2002. június 11-i vélemény (a Hivatalos Lapban még nem tették köz-
    zé).
(3) HL L 309., 1993.12.13., 1. o.                                           A jegyzőkönyv szövege e határozat A. mellékletében szerepel.
 ---pagebreak--- 212                 HU                             Az Európai Unió Hivatalos Lapja                                      11/42. kötet
                             2. cikk                                 nyilatkozatnak az Európai Közösség nevében történő letétbe
                                                                     helyezésére jogosult személyt vagy személyeket.
(1) A Tanács elnöke felhatalmazást kap, hogy kijelölje a biológiai
sokféleségről szóló egyezmény 34. és 41. cikkének megfelelően
az Egyesült Nemzetek főtitkáránál a jóváhagyó okiratnak az Euró-
pai Közösség nevében történő letétbe helyezésére jogosult sze-       Kelt Luxembourgban, 2002. június 25-én.
mélyt vagy személyeket.
                                                                                a Tanács részéről
(2) A Tanács elnöke felhatalmazást kap, hogy kijelölje a biológiai                                        az elnök
sokféleségről szóló egyezmény 34. cikke (3) bekezdésének meg-
felelően az e határozat B. mellékletében megállapított hatásköri                                    J. MATAS I PALOU


title: A Bizottság határozata (2003. november 5.) az Európai értékpapír-bizottság létrehozásáról szóló 2001/528/EK határozat módosításárólEGT vonatkozású szöveg.

text:
Fontos jogi nyilatkozat

|

32004D0008

Hivatalos Lap L 003 , 07/01/2004 o. 0033 - 0033

		A Bizottság határozata(2003. november 5.)az Európai értékpapír-bizottság létrehozásáról szóló 2001/528/EK határozat módosításáról(EGT vonatkozású szöveg)(2004/8/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel:(1) A Bizottság 2001. júniusában elfogadta az Európai értékpapír-piaci szabályozók bizottságának létrehozásáról szóló 2001/527/EK [1], valamint az Európai Értékpapír-bizottság létrehozásáról szóló 2001/528/EK [2] határozatot.(2) A 2001/528/EK határozat az Európai értékpapír-bizottságot tanácsadói feladatokkal ruházta fel. A bennfentes kereskedelemről és a piaci manipulációról (piaci visszaélés) szóló, 2003. január 28-i 2003/6/EK európai parlamenti és tanácsi irányelv [3] értelmében, az európai értékpapír-bizottság a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat [4] szerinti szabályozási bizottságként járhat el.(3) A 2002. február 5-i és november 21-i állásfoglalásában az Európai Parlament jóváhagyta az európai értékpapírpiacok szabályozásával foglalkozó bölcsek bizottságának végső jelentésében javasolt négyszintű szabályozási keretet és kérte, hogy e megközelítés bizonyos vonatkozásait terjesszék ki a banki és a biztosítási ágazatra is, mindezt azzal a feltétellel, hogy a Tanács egyértelműen elkötelezi magát a megfelelő intézményi egyensúly biztosítására.(4) 2002. december 3-án a Tanács felkérte a Bizottságot, hogy ez utóbbi hozzon intézkedéseket az eddig, a legutóbb a 2001/108/EK európai parlamenti és tanácsi irányelvvel módosított [5], az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló, 1985. december 20-i 85/611/EGK tanácsi irányelv [6] által felállított ÁÉKBV-kapcsolattartó bizottság által ellátott feladat- és hatásköröknek az értékpapírok területén már létrehozott szervezetekre történő átruházása érdekében.(5) A Bizottság javaslatot tett egy olyan európai parlamenti és tanácsi irányelvre, amely többek között a 85/611/EGK irányelvet módosítja, és amelynek célja az ÁÉKBV-kapcsolattartó bizottságra az említett irányelv 53. cikke szerint ráruházott feladatköröknek a megszüntetése, valamint az ugyanezen irányelv 53a. cikke szerinti feladatköröknek az Európai értékpapír-bizottságra történő átruházása.(6) E módosítások szükségessé teszik az Európai értékpapír-bizottság a 2001/528/EK határozat 2. cikkében meghatározott hatásköreinek megfelelő és egyidejű módosítását,A KÖVETKEZŐKÉPPEN HATÁROZOTT:1. cikkA 2001/528/EK határozat a következőképpen módosul:A 2. cikk helyébe a következő szöveg lép:"2. cikkA bizottság feladata, hogy az értékpapírok területén politikai kérdésekben és javaslattervezetekre vonatkozóan- beleértve az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó javaslattervezeteket is - tanácsokat adjon a Bizottságnak, amelyeket a Bizottság elfogadhat."2. cikkE határozat ugyanazon napon lép hatályba, mint bármely, az ÁÉKBV-kapcsolattartó bizottság feladatköreit módosító és e feladatköröket az európai értékpapír-bizottságra átruházó irányelv.Kelt Brüsszelben, 2003. november 5-én.a Bizottság részérőlFrederik Bolkesteina Bizottság tagja[1] HL L 191., 2001.7.13., 43. o.[2] HL L 191., 2001.7.13., 45. o.[3] HL L 96., 2003.4.12., 16. o.[4] HL L 184., 1999.7.17., 23. o.[5] HL L 41., 2002.2.13., 35. o.[6] HL L 375., 1985.12.31., 3. o.--------------------------------------------------


title: A Tanács határozata (1998. július 6.) a kakaóról szóló, 1993. évi nemzetközi megállapodásnak a Közösség nevében történő megkötéséről

text:
Fontos jogi nyilatkozat

|

31998D0489

Hivatalos Lap L 220 , 07/08/1998 o. 0001 - 0024

		A Tanács határozata(1998. július 6.)a kakaóról szóló, 1993. évi nemzetközi megállapodásnak a Közösség nevében történő megkötéséről(98/489/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel az 1993. évi, kakaóról szóló nemzetközi megállapodást a Közösség és annak tagállamai aláírták;mivel a kakaóról szóló, 1993. évi nemzetközi megállapodásnak a Közösség nevében történő aláírásáról és ideiglenes alkalmazásáról szóló, 1994. február 7-i 94/109/EK tanácsi határozattal [1] a Közösség mint importáló fél értesítette az Egyesült Nemzetek főtitkárát azon szándékáról, hogy a megállapodást annak megkötéséhez szükséges belső eljárások befejezéséig ideiglenesen alkalmazza;mivel a Közösség legtöbb tagállama jelezte azon szándékát, hogy ideiglenesen alkalmazza a megállapodást a megerősítő, elfogadó vagy jóváhagyó okirat Közösséggel közösen történő letétbe helyezésével;mivel a tagállamokban a megerősítési, elfogadási vagy jóváhagyási eljárás kellően előrehaladott állapotban van ahhoz, hogy a megerősítő, elfogadó vagy jóváhagyó okiratot együtt letétbe helyezzék,A KÖVETKEZŐKÉPPEN HATÁROZOTT:1. cikkAz 1993. évi, kakaóról szóló nemzetközi megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a jóváhagyó okiratnak a Közösség nevében történő letétbe helyezésére jogosult személyt.Kelt Brüsszelben, 1998. július 6-án.a Tanács részérőlaz elnökR. Edlinger[1] HL L 52., 1994.2.23., 25. o.--------------------------------------------------


Az Európai Parlament határozata a Vladimír Železný mentelmi jogának felfüggesztésére irányuló kérelemről (2004/2173(IMM))


title: A Bizottság határozata ( 2012. december 13. ) az Európai Kutatási Tanács létrehozásáról szóló 2007/134/EK határozat módosításáról

text:
               14.12.2012

               HU

               Az Európai Unió Hivatalos Lapja

               C 385/10

         A BIZOTTSÁG HATÁROZATA
   (2012. december 13.)
   az Európai Kutatási Tanács létrehozásáról szóló 2007/134/EK határozat módosításáról
   2012/C 385/06
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozatra (1) és különösen annak 2. és 3. cikkére,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Ötletek” egyedi programról szóló, 2006. december 19-i 2006/972/EK tanácsi határozatra (2) és különösen annak 4. cikke (2) és (3) bekezdésére,
   mivel:

               (1)

               Az „Ötletek” egyedi program végrehajtásának eszközeként az Európai Kutatási Tanács létrehozásáról szóló, 2007. február 2-i 2007/134/EK bizottsági határozat (3) létrehozta az Európai Kutatási Tanácsot (a továbbiakban: EKT). Az EKT-t egy független Tudományos Tanács és egy célzott végrehajtó struktúra alkotja, és megbízatása 2013. december 31-ig szól.

               (2)

               A Tudományos Tanács a Bizottság által kinevezett, a természettudományok, a műszaki tudomány és a humán tudományok területén nagy szaktekintélynek örvendő szakemberekből áll, akik a testület munkájában mindenfajta külső befolyástól mentesen, saját nevükben vesznek részt. A 22 tagból álló testület a 2007/134/EK határozat 3. cikkében meghatározott feladatokat látja el.

               (3)

               Az Európai Kutatási Tanács létrehozásáról szóló 2007/134/EK határozat módosításáról szóló, 2009. április 27-i 2009/357/EK bizottsági határozattal (4) a Bizottság 3 tagot nevezett ki a lemondott tagok helyére. A Bizottság az Európai Kutatási Tanács létrehozásáról szóló 2007/134/EK határozat módosításáról szóló, 2011. január 12-i 2011/12/EU határozatával (5) a régi tagok megbízatásának lejárta után 7 tagot pótolt.

               (4)

               A Tudományos Tanács tagjai közül tíz mandátuma 2013. február 1-jén, illetve 2013. április 26-án lejár, és szükség van a Tudományos Tanács tagságának szakaszos megújítására.

               (5)

               A Tudományos Tanács tagságának szakaszos megújítását a 2007/134/EK határozat 4. cikkének (6) és (7) bekezdése alapján kell végrehajtani, melyek többek között megállapítják, hogy a tagok kinevezése négy évre szól, amely egy alkalommal a Tudományos Tanács tevékenységének folytonosságát biztosító rotációs rendszer keretében megújítható, a tag azonban a maximális időtartamnál rövidebb időre is kinevezhető a tagság szakaszos rotációjának lehetővé tétele érdekében.

               (6)

               A 2007/134/EK határozat 4. cikkének (4) bekezdése értelmében a testület létrehozását követően a tagokat a Bizottság az említett határozat I. mellékletében meghatározott szempontok és kritériumok alapján, egy, a Tudományos Tanáccsal egyeztetett, független és átlátható kiválasztási eljárást követve köteles kinevezni, aminek keretében egyeztetnie kell a tudományos közösséggel, és jelentést kell tennie az Európai Parlamentnek és a Tanácsnak. Mindezek érdekében független szakértőkből tiszteletdíjas szakértői csoportként magas szintű, állandó jelleggel működő kiválasztó bizottság jött létre; a kiválasztó bizottság tagjainak tiszteletdíja az „Ötletek” egyedi program operatív költségvetéséből kerül finanszírozásra. A kiválasztó bizottság ajánlásokat tett a Tudományos Tanács tagságának szakaszos megújítására, a Bizottság pedig elfogadta ezeket az ajánlásokat.

               (7)

               A 2007/134/EK határozat 4. cikkének (4) bekezdése értelmében a testület létrehozását követően kinevezett új tagok jegyzékét a 45/2001/EK rendelet (6) rendelkezéseinek betartásával közzé kell tenni.

               (8)

               A 2007/134/EK határozatot ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2007/134/EK határozat II. melléklete helyébe az e határozat mellékletében megállapított szöveg lép.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. december 13-án.

            a Bizottság részéről

         Máire GEOGHEGAN-QUINN

            a Bizottság tagja

      (1)  HL L 412., 2006.12.30., 1. o.

      (2)  HL L 54., 2007.2.22., 81. o.

      (3)  HL L 57., 2007.2.24., 14. o.

      (4)  HL L 110., 2009.5.1., 37. o.

      (5)  HL L 9., 2011.1.13., 5. o.

      (6)  HL L 8., 2001.1.12., 1. o.


title: A Tanács határozata (2017. január 23.) a Tudományos és Műszaki Bizottság egy tagjának kinevezéséről

text:
               27.1.2017

               HU

               Az Európai Unió Hivatalos Lapja

               C 27/10

         A TANÁCS HATÁROZATA
   (2017. január 23.)
   a Tudományos és Műszaki Bizottság egy tagjának kinevezéséről
   (2017/C 27/07)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 134. cikke (2) bekezdésére,
   tekintettel az Európai Bizottság véleményére,
   mivel:

               (1)

               A Tanács 2013/412/Euratom határozatával (1) kinevezte a Tudományos és Műszaki Bizottság (a továbbiakban: a bizottság) tagjait a 2013. július 25-től2018. július 24-ig tartó időszakra.

               (2)

               Frank-Peter WEISS lemondását követően az említett bizottság egy tagjának helye megüresedett. Ezért Frank-Peter WEISS hivatali ideje hátralévő részére új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács 2018. július 24-ig Uwe STOLL-t nevezi ki a Tudományos és Műszaki Bizottság tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. január 23-án.

            a Tanács részéről

            az elnök

         R. GALDES

      (1)  A Tanács 2013/412/Euratom határozata (2013. július 22.) a Tudományos és Műszaki Bizottság tagságának megújításáról és a Tudományos és Műszaki Bizottság tagjainak kinevezéséről szóló 2012. november 13-i határozat hatályon kívül helyezéséről (HL L 205., 2013.8.1., 11. o.).


title: A Tanács 2006/475/KKBP határozata ( 2006. június 12. ) az Európai Unió által vezetett erők Gaboni Köztársaságbeli jogállásáról szóló, az Európai Unió és a Gaboni Köztársaság közötti megállapodás megkötéséről

text:
               8.7.2006

               HU

               Az Európai Unió Hivatalos Lapja

               L 187/42

         A TANÁCS 2006/475/KKBP HATÁROZATA
   (2006. június 12.)
   az Európai Unió által vezetett erők Gaboni Köztársaságbeli jogállásáról szóló, az Európai Unió és a Gaboni Köztársaság közötti megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 24. cikkére,
   tekintettel az elnökség ajánlására,
   mivel:

               (1)

               Az ENSZ Biztonsági Tanácsa 2006. április 25-én elfogadta az 1671 (2006) sz. határozatot, amelyben engedélyezte európai uniós erők (EUFOR RD Congo) ideiglenes telepítését a MONUC-nak a kongói demokratikus köztársaságbeli választások során történő támogatására. Az ENSZ Biztonsági Tanácsa felkérte továbbá az ENSZ valamennyi tagállamát – különösen a Kongói Demokratikus Köztársaság szomszédságában elhelyezkedőket –, hogy biztosítsanak minden szükséges támogatást az EUFOR RD Congo zökkenőmentes telepítésének megkönnyítésére, és különösen biztosítsák az EUFOR RD Congo személyzetének, valamint az annak kizárólagos és hivatalos használatára szolgáló felszereléseknek, ellátmányoknak, készleteknek és egyéb javaknak – többek között a járműveknek és alkatrészeknek – a Kongói Demokratikus Köztársaságba történő szabad, akadálymentes és gyors eljuttatását.

               (2)

               A Tanács 2006. április 27-én elfogadta az Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai műveletről (EUFOR RD Congo művelet) szóló 2006/319/KKBP együttes fellépést (1).

               (3)

               A főtitkár/főképviselő 2006. április 27-i kérését követően a Gaboni Köztársaság kormánya 2006. május 18-i levelében hozzájárulását adta az Európai Unió által vezetett erőknek a Gaboni Köztársaság területén történő, a művelet céljait szolgáló állomásoztatásához.

               (4)

               A Tanács általi, 2005. május 23-i felhatalmazását követően, az Európai Unióról szóló szerződés 24. cikkével összhangban az elnökség – a főtitkár/főképviselő közreműködésével – tárgyalásokat folytatott az Európai Unió által vezetett erők Gaboni Köztársaságbeli jogállásáról szóló, az Európai Unió és a Gaboni Köztársaság közötti megállapodásról.

               (5)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió által vezetett erők Gaboni Köztársaságbeli jogállásáról szóló, az Európai Unió és a Gaboni Köztársaság közötti megállapodás az Európai Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2006. június 12-én.

            a Tanács részéről

            az elnök

         J. PRÖLL

      (1)  HL L 116., 2006.4.29., 98. o.
    ---documentbreak---

               8.7.2006

               HU

               Az Európai Unió Hivatalos Lapja

               L 187/43

         FORDÍTÁS
   MEGÁLLAPODÁS
   az Európai Unió és a Gaboni Köztársaság között az Európai Unió által vezetett erők gaboni köztársaságbeli jogállásáról
   AZ EURÓPAI UNIÓ (EU)
   egyrészről, és
   A GABONI KÖZTÁRSASÁG, a továbbiakban: a fogadó állam, másrészről,
   a továbbiakban együttesen: a felek,
   FIGYELEMBE VÉVE AZ ALÁBBIAKAT:

               —

               az ENSZ Biztonsági Tanácsának 2006. április 25-i 1671. sz. (2006) határozata;

               —

               a Tanács 2006. április 27-i 2006/319/KKBP együttes fellépése (1) Egyesült Nemzetek Szervezete Kongói Demokratikus Köztársaságbeli Missziójának (MONUC) a választási folyamat során történő támogatására irányuló európai uniós katonai műveletről (EUFOR RD Congo);

               —

               e megállapodás nem érinti a felek nemzetközi megállapodások és más, nemzetközi bíróságok létrehozásáról szóló okiratok – beleértve a Nemzetközi Büntetőbíróság alapokmányát – szerinti jogait és kötelezettségeit,

         A KÖVETKEZŐKBEN ÁLLAPODTAK MEG:
   1. cikk
   Hatály és fogalommeghatározások
   (1)   Ez a megállapodás az Európai Unió által vezetett erőkre és azok személyi állományára vonatkozik.
   (2)   Ezt a megállapodást kizárólag a fogadó állam területén kell alkalmazni.
   (3)   E megállapodás alkalmazásában:

               a)

               „Az Európai Unió által vezetett erők (EUFOR)”: a műveletben részt vevő EU katonai parancsnokságok és nemzeti kontingensek, valamint ezek felszerelései és szállítóeszközei;

               b)

               „művelet”: a katonai misszió előkészítése, telepítése, végrehajtása és támogatása az ENSZ Biztonsági Tanácsának 2006. április 25-i 1671. sz. (2006) határozatából eredő megbízatásnak megfelelően;

               c)

               „az EU erők parancsnoka”: a műveleti területeken vagy a fogadó állam területén eljáró parancsnok;

               d)

               „EU katonai parancsnokság”: a művelet katonai parancsnokságát vagy ellenőrzését biztosító EU katonai parancsnokok irányítása alatt álló állomáshelyeken található katonai parancsnokság és annak egységei;

               e)

               „nemzeti kontingensek”: az Európai Unió tagállamaihoz, valamint a műveletben részt vevő más államokhoz tartozó egységek és elemek;

               f)

               „az EUFOR személyi állománya”: az EUFOR részére biztosított polgári és katonai személyi állomány, valamint a művelet előkészítése céljából telepített személyi állomány és a művelet keretében valamelyik küldő állam vagy EU-intézmény számára missziót teljesítő személyi állomány, amely – e megállapodás eltérő rendelkezése hiányában – a fogadó állam területén tartózkodik, a helyi személyzet és a nemzetközi kereskedelmi beszállítók által alkalmazott személyzet kivételével;

               g)

               „helyi személyzet”: a fogadó államban állampolgársággal vagy állandó lakóhellyel rendelkező személyzet;

               h)

               „létesítmények”: az EUFOR és személyi állománya számára szükséges helyiségek, szállás és földterületek;

               i)

               „küldő állam”: az EUFOR számára nemzeti kontingenst biztosító állam.

         2. cikk
   Általános rendelkezések
   (1)   Az EUFOR és az EUFOR személyi állománya tiszteletben tartja a fogadó állam törvényeit és rendeleteit, és tartózkodik a művelet célkitűzéseivel összeegyeztethetetlen bármely fellépéstől vagy tevékenységtől.
   (2)   Az EUFOR rendszeresen tájékoztatja a fogadó állam kormányát a fogadó állam területén állomásozó EUFOR személyi állomány létszámáról.
   3. cikk
   Azonosítás
   (1)   Az EUFOR személyi állománya köteles mindenkor útlevelet vagy katonai személyazonosító igazolványt hordani magával.
   (2)   Az EUFOR járműveit, repülőgépeit, hajóit és más szállítóeszközeit megkülönböztető EUFOR azonosító jelzéssel és/vagy rendszámtáblával kell ellátni, amelyről a fogadó állam illetékes hatóságait tájékoztatni kell.
   (3)   Az EUFOR jogosult létesítményein, járművein és más szállítóeszközein elhelyezni az Európai Unió zászlaját és más jelzéseket, pl. katonai jelvényeket, címeket és hivatalos jelképeket. Az EUFOR személyi állományának egyenruháján megkülönböztető EUFOR emblémát kell elhelyezni. A műveletben részt vevő nemzeti kontingensek nemzeti zászlait vagy jelzéseit az EU erők parancsnokának döntése alapján lehet elhelyezni az EUFOR létesítményein, járművein és más szállítóeszközein, valamint egyenruháin.
   4. cikk
   Határátlépés és mozgás a fogadó állam területén
   (1)   Az EUFOR személyi állománya kizárólag a 3. cikk (1) bekezdésében meghatározott dokumentumok, illetve az első belépés alkalmával az EUFOR által kiállított egyéni vagy csoportos menetparancs felmutatásával léphet be a fogadó állam területére. Következésképpen az állomány a fogadó állam területére történő belépéskor, annak elhagyásakor és a területen történő tartózkodás alatt mentesül az útlevél- és vízumszabályok, a bevándorlási vizsgálat és a vámvizsgálat alól.
   (2)   Az EUFOR személyi állománya mentes a fogadó állam külföldiek nyilvántartására és ellenőrzésére vonatkozó rendelkezései alól, de nem szerez jogot tartózkodásra vagy állandó lakóhelyre a fogadó állam területén.
   (3)   Az EUFOR eszközei és szállítóeszközei a fogadó állam területére a művelet érdekében történő belépéskor, az azon való áthaladáskor, illetve az onnan történő kilépéskor mentesülnek a leltár vagy más vámokmány bemutatása és minden más vizsgálat követelménye alól.
   (4)   Az EUFOR személyi állománya gépjárművet vezethet, hajót irányíthat, és repülőgépet vezethet a fogadó állam területén, amennyiben rendelkezik a megfelelő, érvényes nemzeti, nemzetközi vagy katonai vezetői engedéllyel, hajóparancsnoki igazolvánnyal vagy repülési engedéllyel.
   (5)   A művelet céljai érdekében a fogadó állam saját területén – beleértve a fogadó állam felségvizeit és légterét – mozgássabadságot és utazási szabadságot biztosít az EUFOR-nak és az EUFOR személyi állományának. A fogadó állam felségvizein történő szabad mozgásba minden körülmények között beletartozik a megállás és a lehorgonyzás.
   (6)   A művelet céljai érdekében az EUFOR jogosult a fogadó állam területén – beleértve a fogadó állam felségvizeit és légterét – bármilyen fegyveres gyakorlat vagy gyakorlás végzésére, valamint bármilyen repülőgép vagy katonai eszköz indítására, leszállására vagy fedélzetre vitelére.
   (7)   A művelet céljai érdekében az EUFOR tengeralattjárói nem kötelesek a fogadó állam felségvizein a felszínen hajózni, és zászlójukat kitűzni.
   (8)   A művelet céljai érdekében az EUFOR a közutakat, hidakat, kompokat, repülőtereket és kikötőket mindenfajta vámtól, díjtól, illetéktől, adótól vagy hasonló költségtől mentesen veheti igénybe. Az EUFOR nem mentesül az általa igényelt szolgáltatásokért fizetendő ésszerű költségek alól.
   5. cikk
   Az EUFOR számára a fogadó állam által biztosított kiváltságok és mentességek
   (1)   Az EUFOR létesítményei sérthetetlenek. A fogadó állam képviselői kizárólag az EU erők parancsnokának hozzájárulásával léphetnek be a létesítményekbe.
   (2)   Az EUFOR létesítményei, azok berendezése és az ott található más eszközök, valamint a szállítóeszközök mentesek a házkutatás, hatósági igénybevétel, lefoglalás vagy végrehajtás alól.
   (3)   Az EUFOR, annak vagyona és eszközei – függetlenül attól, hogy hol és kinek a birtokában találhatók – mentesülnek bármilyen jogi eljárás alól.
   (4)   Az EUFOR irattára és dokumentumai mindenkor és mindenhol sérthetetlenek.
   (5)   Az EUFOR hivatalos levelezése sérthetetlen. Hivatalos levelezésnek minősül a művelettel és feladatokkal összefüggő minden levelezés.
   (6)   A művelet céljából vásárolt és behozott áruk, nyújtott szolgáltatások és használt létesítmények tekintetében az EUFOR mentesül bármilyen nemzeti, regionális vagy helyi teher, adó és más hasonló díj alól. Az EUFOR nem mentesül a nyújtott szolgáltatások megfizetésének minősülő terhek, adók és díjak alól.
   (7)   A fogadó állam engedélyezi árucikkek behozatalát a művelet céljából, és biztosítja azok mentességét a vámok, díjak, illetékek, adók és hasonló terhek alól, a tárolás, fuvarozás és más nyújtott szolgáltatások díjai kivételével.
   6. cikk
   Az EUFOR személyi állománya számára a fogadó állam által biztosított kiváltságok és mentességek
   (1)   Az EUFOR személyi állományát nem lehet letartóztatni vagy őrizetbe venni.
   (2)   Az EUFOR személyi állományának iratai, levelezése és vagyona sérthetetlenséget élvez, a (6) bekezdés értelmében engedélyezett végrehajtási intézkedések kivételével.
   (3)   Az EUFOR személyi állománya minden körülmények között mentességet élvez a fogadó állam büntető joghatósága alól.
   Az EUFOR személyi állományának a büntető joghatóság alóli mentességét adott esetben a küldő állam vagy az érintett EU-intézmény felfüggesztheti. A felfüggesztésnek minden esetben egyértelműnek kell lennie.
   (4)   Az EUFOR személyi állománya a hivatalos feladatok ellátása közben kimondott vagy leírt szavak, illetve végrehajtott cselekvések tekintetében minden polgári vagy közigazgatási eljárás alól mentességet élvez. Amennyiben az EUFOR személyi állományának tagja ellen a fogadó állam bármilyen bírósága előtt polgári eljárás indul, erről haladéktalanul értesíteni kell az EU erők parancsnokát és a küldő állam vagy EU-intézmény illetékes hatóságát. Az eljárás bíróság előtti megindítását megelőzően az EU erők parancsnoka és a küldő állam vagy EU-intézmény illetékes hatósága igazolja a bíróság számára, hogy a kérdéses cselekményt az EUFOR személyi állományának tagja a hivatalos feladatok ellátása közben követte-e el.
   Ha a cselekményt hivatalos feladatok ellátása közben követték el, az eljárást nem lehet megindítani, és a 15. cikkben foglalt rendelkezéseket kell alkalmazni. Ha a cselekményt nem hivatalos feladatok ellátása közben követték el, az eljárást folytatni lehet. Az EU erők parancsnoka és a küldő állam vagy EU-intézmény illetékes hatósága által adott igazolás kötelező érvényű a fogadó állam joghatósága számára, amely azt nem vitathatja.
   Abban az esetben, ha az EUFOR személyi állományának tagja indít eljárást, az eredeti keresethez közvetlenül kapcsolódó ellenkeresetek egyike tekintetében sem hivatkozhat a joghatóság alóli mentességére.
   (5)   Az EUFOR személyi állománya nem köteles tanúvallomást tenni.
   (6)   Az EUFOR személyi állományának tagjaival szemben nem lehet végrehajtási intézkedést foganatosítani, kivéve, ha hivatalos feladataikkal össze nem függő polgári eljárás indult ellenük. Az EUFOR személyi állományának olyan vagyona, amely az EU erők parancsnoka által kiadott igazolás szerint hivatalos feladataik ellátásához szükséges, mentes az ítélet, határozat vagy végzés végrehajtásaként történő lefoglalástól. Polgári eljárások esetén az EUFOR személyi állományának tagjait nem lehet személyes szabadságukban korlátozni, illetve kényszerítő intézkedéseket foganatosítani ellenük.
   (7)   Az EUFOR személyi állományának a fogadó állam joghatósága alóli mentessége nem jelent az érintett küldő állam joghatósága alóli mentességet.
   (8)   Az EUFOR személyi állománya az EUFOR számára nyújtott szolgáltatások tekintetében mentesül a fogadó államban esetlegesen hatályban levő szociális biztonsági rendelkezések alól.
   (9)   Az EUFOR személyi állománya az EUFOR vagy a küldő államok által részükre fizetett illetmények és járandóságok, valamint a fogadó államon kívülről származó bármilyen jövedelem tekintetében mentességet élvez a fogadó államban fizetendő adók alól.
   (10)   A fogadó állam – az általa elfogadott törvényekkel és rendeletekkel összhangban – engedélyezi az EUFOR személyi állományának személyes használatára szolgáló árucikkek behozatalát, és biztosítja azok mentességét a vámok, adók és kapcsolódó díjak alól, a tárolás, fuvarozás és hasonló szolgáltatások díjai kivételével.
   Az EUFOR személyi állományának személyes poggyásza mentes a vizsgálat alól, kivéve, ha alaposan feltételezhető, hogy nem az EUFOR személyi állományának személyes használatára szolgáló árucikkeket tartalmaz, illetve, ha olyan árucikkeket tartalmaz, amelyek behozatalát vagy kivitelét a fogadó állam jogszabályai tiltják, vagy karanténszabályok vonatkoznak rá. Ezt a vizsgálatot kizárólag az EUFOR érintett személyi állományának vagy az EUFOR meghatalmazott képviselőjének jelenlétében lehet elvégezni.
   7. cikk
   Helyi személyzet
   A helyi személyzet kizárólag a fogadó állam által elismert mértékű kiváltságokat és mentességeket élvez. A fogadó állam azonban olyan módon gyakorol joghatóságot az említett személyzet felett, hogy indokolatlanul ne akadályozza a művelet feladatainak teljesítését.
   8. cikk
   Büntető joghatóság
   A küldő állam illetékes hatóságai jogosultak a fogadó állam területén a küldő állam jogszabályai által rájuk ruházott minden büntető joghatósági és fegyelmi jogkört gyakorolni a küldő állam vonatkozó jogszabályainak hatálya alá tartozó minden EUFOR személyi állománnyal szemben.
   9. cikk
   Egyenruha és fegyverek
   (1)   Az egyenruha viseléséről az EU erők parancsnoka által elfogadott szabályok rendelkeznek.
   (2)   Az EUFOR katonai személyi állománya jogosult fegyver és lőszer viselésére, amennyiben parancsa arra feljogosítja.
   10. cikk
   Támogatás és szerződéskötés a fogadó állam részéről
   (1)   Az EUFOR kérése esetén a fogadó állam kész segítséget nyújtani a megfelelő létesítmények megtalálásában.
   (2)   A fogadó állam lehetőségeihez mérten költségmentesen biztosít tulajdonában levő létesítményeket, amennyiben az EUFOR ezeket a létesítményeket adminisztratív és műveleti tevékenységeinek végzéséhez kéri.
   (3)   Eszközeihez és lehetőségeihez mérten a fogadó állam hozzájárul a művelet előkészítéséhez, telepítéséhez és végrehajtásához, valamint támogatja azt.
   (4)   Az EUFOR által a fogadó államban kötött szerződésekre alkalmazandó jogot a szerződés határozza meg.
   (5)   A szerződés előírhatja, hogy a szerződés alkalmazásával kapcsolatosan felmerülő jogvitában a 15. cikk (3) és (4) bekezdésében említett vitarendezési eljárást kell alkalmazni.
   11. cikk
   Létesítmények megváltoztatása
   (1)   Az EUFOR műveleti igényeinek megfelelően jogosult létesítmények építésére, azok megváltoztatására vagy más módon történő átalakítására.
   (2)   A fogadó állam nem követel az EUFOR-tól kártérítést az említett építésekért, megváltoztatásokért vagy átalakításokért.
   12. cikk
   Az EUFOR személyi állománya tagjainak elhalálozása
   (1)   Az EU erők parancsnokának jogában áll megtenni a szükséges intézkedéseket, és gondoskodni az EUFOR személyi állománya elhalálozott tagjának, valamint az elhalálozott személy személyes tulajdonának hazaszállításáról.
   (2)   Az EUFOR személyi állománya elhalálozott tagjainak boncolását csak az érintett állam hozzájárulásával és az EUFOR és/vagy az érintett állam képviselőjének jelenlétében lehet elvégezni.
   (3)   A fogadó állam és az EUFOR a lehető legteljesebb mértékben együttműködik az EUFOR személyi állománya elhalálozott tagjainak mielőbbi hazaszállítása érdekében.
   13. cikk
   Az EUFOR biztonsága és katonai rendőrség
   (1)   Az EUFOR jogosult létesítményeinek – beleértve a kiképzésre használt létesítményeket is – a bármilyen támadás vagy külső behatolás elleni védelméhez szükséges intézkedések meghozatalára.
   (2)   Az EU erők parancsnoka katonai rendőri egységet hozhat létre az EUFOR létesítményeiben történő rendfenntartás céljából.
   (3)   A katonai rendőri egység – a fogadó állam katonai rendőrségével vagy rendőrségével folytatott konzultációt követően és azzal együttműködve – az említett létesítményeken kívül is felléphet az EUFOR személyi állományának tagjai közötti rend és fegyelem fenntartása érdekében.
   14. cikk
   Kommunikáció
   (1)   Az EUFOR rádióadó- és -vevőállomásokat, valamint műholdrendszereket telepíthet és üzemeltethet. Az EUFOR együttműködik a fogadó állam illetékes hatóságaival a megfelelő frekvenciák használatából eredő összeütközések elkerülése érdekében. A fogadó állam költségmentesen biztosít hozzáférést a frekvenciaspektrumhoz.
   (2)   Az EUFOR a művelet céljai érdekében korlátlan kommunikációra jogosult rádió (beleértve a műholdon keresztül történő, valamint a hordozható és kézi készülékeket is), telefon, távíró, telefax és más eszközök segítségével, jogosult továbbá az EUFOR létesítményein belüli, illetve a létesítmények közötti kommunikáció biztosításához szükséges berendezések telepítésére, a kábel- és földvezeték-fektetést is beleértve.
   (3)   Az EUFOR saját létesítményein belül megteheti a szükséges intézkedéseket az EUFOR és/vagy az EUFOR személyi állománya részére illetve általuk küldött posta továbbítására.
   15. cikk
   Követelések haláleset, sérülés, kár és veszteség esetén
   (1)   Az EUFOR és az EUFOR személyi állománya nem felel az EUFOR védelmével kapcsolatos tevékenységek által a polgári vagy kormányzati vagyonban okozott károkért.
   (2)   A békés rendezés érdekében a polgári vagy kormányzati vagyonban okozott, az (1) bekezdés hatálya alá nem tartozó károkért való követeléseket, valamint a halál és személyi sérülések miatti, és az EUFOR vagyonában bekövetkező károk miatti követeléseket a fogadó állam jogi vagy természetes személyei által előterjesztett követelés esetében a fogadó állam illetékes hatóságain keresztül az EUFOR-nak kell benyújtani, az EUFOR által előterjesztett követelés esetében pedig a fogadó állam illetékes hatóságainak.
   (3)   Amennyiben nincs mód a békés rendezésre, a követelést az egyenlő arányban az EUFOR képviselőiből, valamint a fogadó állam képviselőiből álló, követelésekkel foglalkozó bizottságnak kell benyújtani. A követeléseket közös megegyezéssel kell rendezni.
   (4)   Ha követelésekkel foglalkozó bizottság nem tudja rendezni a vitát, akkor az alábbiakra kerül sor:

               a)

               legfeljebb 40 000 EUR összegű követelés esetén a követelést a fogadó állam és az EU képviselői diplomáciai úton rendezik;

               b)

               az a) pontban említett összeget meghaladó követelés esetén az ügyet választottbíróság elé kell vinni, amelynek határozata kötelező érvényű.

         (5)   A választottbíróság három választottbíróból áll, egy választottbírót a fogadó állam, egy választottbírót az EUFOR, a harmadikat pedig a fogadó állam és az EUFOR együttesen jelöl ki. Ha valamelyik fél két hónapon belül nem jelöl ki választottbírót, vagy ha a fogadó állam és az EUFOR nem tud megállapodni a harmadik választottbíró kijelöléséről, a kérdéses választottbírót az Európai Közösségek Bíróságának elnöke jelöli ki.
   (6)   Az EUFOR és a fogadó állam igazgatási hatóságai igazgatási megállapodást kötnek annak érdekében, hogy meghatározzák a követelésekkel foglalkozó bizottság és a bíróság megbízatásának feltételeit, az említett testületekben alkalmazandó eljárást és a követelések benyújtásának feltételeit.
   16. cikk
   Kapcsolattartás és vitás kérdések
   (1)   Az e megállapodás alkalmazásával összefüggésben felmerülő bármely kérdést az EUFOR és a fogadó állam illetékes hatóságainak képviselői együttesen vizsgálják meg.
   (2)   Az előzetes rendezés elmaradása esetén az e megállapodás értelmezésével vagy alkalmazásával kapcsolatos vitás kérdéseket a fogadó állam és az EU képviselői kizárólag diplomáciai úton rendezik.
   17. cikk
   Egyéb rendelkezések
   (1)   Minden olyan esetben, amikor e megállapodás az EUFOR és az EUFOR személyi állományának mentességeire, kiváltságaira, és jogaira hivatkozik, a fogadó állam kormánya felelős ezek érvényesítéséért, valamint a fogadó állam megfelelő helyi hatóságai részéről történő betartásukért.
   (2)   E megállapodás rendelkezései nem tekinthetők, illetve nem értelmezhetők az EU tagállamai vagy bármely más, az EUFOR-hoz hozzájáruló állam számára más megállapodások által biztosított jogoktól való eltérésnek.
   18. cikk
   Végrehajtási rendelkezések
   E megállapodás alkalmazásában a műveleti, adminisztratív és technikai kérdések az EU erők parancsnoka és a fogadó állam közigazgatási hatóságai között megkötendő külön megállapodások tárgyát képezhetik.
   19. cikk
   Hatálybalépés és megszüntetés
   (1)   Ez a megállapodás az aláírásának napján lép hatályba, és az utolsó EUFOR egység, valamint az EUFOR személyi állományának utolsó tagja – az EUFOR tájékoztatása alapján – távozásáig marad hatályban.
   (2)   Az (1) bekezdés sérelme nélkül, a 4. cikk (8) bekezdésében, az 5. cikk (1)–(3) bekezdésében, az 5. cikk (6) bekezdésében, az 5. cikk (7) bekezdésében, a 6. cikk (1) bekezdésében, a 6. cikk (3) bekezdésében, a 6. cikk (4) bekezdésében, a 6. cikk (6) bekezdésében, a 6. cikk (8)–(10) bekezdésében, a 10. cikk (2) bekezdésében, a 11. cikkben és a 15. cikkben foglalt rendelkezéseket úgy kell tekinteni, hogy azok az EUFOR személyi állománya első tagjainak telepítésétől érvényesek, amennyiben ez az időpont megelőzi e megállapodás hatálybalépését.
   (3)   Ez a megállapodás a felek írásbeli megállapodásával módosítható.
   (4)   E megállapodás megszűnése nem érinti az e megállapodás végrehajtásából a megszűnést megelőzően eredő jogokat és kötelezettségeket.

      Kelt Libreville-ben, 2006. június 16-án, francia nyelven, négy eredeti példányban.

            az Európai Unió részéről

            a fogadó állam részéről

      (1)  HL L 116., 2006.4.29., 98. o.


title: Az Európai Parlament és a Tanács 1150/2007/EK határozata ( 2007. szeptember 25. ) az Alapvető jogok és jogérvényesülés általános program keretében a 2007–2013 közötti időszakra vonatkozó Drogprevenció és felvilágosítás egyedi program létrehozásáról

text:
               3.10.2007

               HU

               Az Európai Unió Hivatalos Lapja

               L 257/23

      AZ EURÓPAI PARLAMENT ÉS A TANÁCS 1150/2007/EK HATÁROZATA

   (2007. szeptember 25.)
   az „Alapvető jogok és jogérvényesülés” általános program keretében a 2007–2013 közötti időszakra vonatkozó „Drogprevenció és felvilágosítás” egyedi program létrehozásáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 152. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   tekintettel a Régiók Bizottsága véleményére (2),
   a Szerződés 251. cikkében megállapított eljárásnak megfelelően (3),
   mivel:

               (1)

               A Szerződésnek megfelelően valamennyi közösségi politika és tevékenység meghatározásakor és végrehajtásakor biztosítani kell az emberi egészség védelmének magas szintjét. A Közösség tevékenységének hozzá kell járulnia az egészségvédelem magas szintjének eléréséhez.

               (2)

               A Közösség tevékenységének ki kell egészítenie a közegészségügy javítását, az emberi egészség veszélyforrásainak elhárítását és a kábítószer-függőséggel kapcsolatos egészségkárosodás csökkentését célzó nemzeti politikákat, a felvilágosító és megelőzési politikákat is beleértve.

               (3)

               Mivel a kutatások szerint a kábítószer-függőséggel kapcsolatos megbetegedések és halálozások az európai polgárok jelentős részét érintik, a kábítószer-függőséggel kapcsolatos egészségkárosodás jelentős közegészségügyi problémát jelent.

               (4)

               A Tanácsnak és az Európai Parlamentnek címzett, az EU kábítószerekkel kapcsolatos stratégiájának és cselekvési tervének (2000–2004) végső értékeléséről szóló bizottsági közlemény kiemelte, hogy a civil társadalmat rendszeresen be kell vonni az EU kábítószerrel kapcsolatos politikájának kidolgozásába.

               (5)

               A közegészségügyre vonatkozó közösségi cselekvési program (2003–2008) elfogadásáról szóló, 2002. szeptember 23-i 1786/2002/EK európai parlamenti és tanácsi határozat (4) magában foglalja a kábítószer-függőséggel – mint a fontos, az életmóddal összefüggő egészségmeghatározó tényezők egyikével – kapcsolatos stratégiák és intézkedések kidolgozását.

               (6)

               A kábítószer-függőséggel kapcsolatos egészségkárosodás megelőzéséről és csökkentéséről szóló, 2003. június 18-i 2003/488/EK ajánlásban (5) a Tanács azt javasolta, hogy a tagállamok közegészségügyi célként tűzzék ki a kábítószer-függőség megelőzését és a kapcsolódó veszélyek csökkentését, valamint dolgozzanak ki és hajtsanak végre ennek megfelelő átfogó stratégiákat.

               (7)

               2004 decemberében az Európai Tanács jóváhagyta az EU 2005 és 2012 közötti időszakra szóló kábítószerekkel kapcsolatos stratégiáját, amely magában foglalja az összes kábítószerrel kapcsolatos uniós tevékenységet és meghatározza a fő célokat. E célok közé tartozik az egészségvédelem, a jólét és a társadalmi kohézió magas szintjének megvalósítása a kábítószer-használat és -függőség, valamint a kábítószerrel kapcsolatos egészségkárosodások és társadalmi károk megelőzése és csökkentése révén.

               (8)

               A Tanács elfogadta az EU 2005 és 2008 közötti időszakra szóló, kábítószerekkel kapcsolatos cselekvési tervét (6), amely a 2005 és 2012 közötti időszakra szóló, kábítószerekkel kapcsolatos uniós stratégia konkrét intézkedésekkel történő megvalósításának fő eszköze. A cselekvési terv végső célja a kábítószer-használat elterjedtségének jelentős mértékű csökkentése a lakosság körében, valamint a tiltott kábítószerek használata és kereskedelme által okozott társadalmi kár és egészségkárosodás csökkentése.

               (9)

               Az ezen határozat keretében létrehozott „Drogprevenció és felvilágosítás” egyedi program (a továbbiakban: a program) célja az Európai Unió 2005 és 2012 közötti időszakra szóló kábítószerekkel kapcsolatos stratégiájában, továbbá az Európai Unió 2005 és 2008 közötti időszakra szóló, valamint a 2009 és 2012 közötti időszakra szóló kábítószerekkel kapcsolatos cselekvési tervében meghatározott célok végrehajtása a kábítószer-használat megelőzésére irányuló projektek támogatása révén, többek között a kábítószerekkel kapcsolatos ártalmak csökkentése és a legújabb tudományos ismereteket figyelembe vevő kezelési módszerek területén.

               (10)

               Fontos és szükséges annak felismerése, hogy a kábítószerek súlyos közvetlen és hosszú távú következményekkel járnak az érintettek – egyének, családok és közösségek – egészsége, pszichés és társadalmi fejlődése szempontjából, beleértve az érintettek esélyegyenlőségét is továbbá, hogy magas szociális és gazdasági költségeket okoznak a társadalom egészének.

               (11)

               Különleges figyelmet kell fordítani a népesség legsebezhetőbb csoportját jelentő fiatalok közötti kábítószer-használat megelőzésére. A megelőzés fő kihívása az, hogy a fiatalokat az egészséges életmód elfogadására ösztönözzék.

               (12)

               Az Európai Közösség hozzáadott értékkel – az intézkedések kiegészítése és kapcsolódási pontok elősegítése révén – támogathatja a tagállamok által meghozandó megelőzési és felvilágosítási intézkedéseket, a kábítószerekkel kapcsolatos ártalmak kezelését és csökkentését is beleértve.

               (13)

               A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (7) 7. cikkének (3) bekezdésével összhangban, a Bizottságnak tájékoztatnia kell az Európai Parlamentet az e program végrehajtására vonatkozó bizottsági eljárásokról. Az Európai Parlament részére meg kell küldeni különösen az éves programtervezetet annak az irányítóbizottsághoz történő benyújtásakor. Ezenfelül az Európai Parlament részére meg kell küldeni az előbbi bizottság szavazásainak eredményét és az üléseiről készült kivonatos jegyzőkönyveket.

               (14)

               Azt, hogy a Kábítószerek és a Kábítószer-függőség Európai Megfigyelőközpontjának (a továbbiakban: a Központ) technikai szakértelme és a program tevékenységei kölcsönösen kiegészítsék egymást, a Központ által kifejlesztett módszerek és legjobb gyakorlatok felhasználásával, valamint a Központnak az éves munkaprogram előkészítésébe való bevonásával kell biztosítani.

               (15)

               Mivel e határozat céljait a tagállamok – a közösségi szinten megvalósuló információcsere és a helyes gyakorlatoknak az egész Közösségben történő terjesztése miatt – nem tudják kielégítően megvalósítani és ezért, a koordinált és több tudományágat átfogó megközelítés szükségessége és a program léptéke és hatása miatt azok közösségi szinten jobban megvalósíthatók, a Közösség intézkedéseket hozhat a Szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a határozat nem lépi túl az e célok eléréséhez szükséges mértéket.

               (16)

               Szem előtt tartva a közösségi finanszírozás átláthatóságának fontosságát, a Bizottságnak iránymutatást kell nyújtania annak biztosítása érdekében, hogy a programból támogatásban részesülő valamennyi hatóság, nem kormányzati szervezet, nemzetközi szervezet és egyéb szervezet megfelelően igazolja vissza a kapott támogatást.

               (17)

               Ez a határozat a program teljes időtartamára meghatároz egy olyan pénzügyi keretösszeget, amely az éves költségvetési eljárás során a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti 2006. május 17-i intézményközi megállapodás (8) 37. pontja szerinti elsődleges hivatkozási alapot jelenti a költségvetési hatóság számára.

               (18)

               Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletet (9) (a továbbiakban: a költségvetési rendelet), valamint az 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletet (10) – amelyek a Közösség pénzügyi érdekeinek védelmét szolgálják – alkalmazni kell, figyelembe véve a következőket: az egyszerűség és következetesség elve a költségvetési eszközök kiválasztásában, azon esetek számának korlátozása, amelyek végrehajtása és irányítása során a Bizottság közvetlen felelősséget vállal, valamint a források nagysága és a használatukhoz fűződő adminisztrációs terhek közötti arányosság.

               (19)

               Az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelettel (11), az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendelettel (12) és az Európai Csalás Elleni Hivatal (OLAF) által lefolytatott vizsgálatokról szóló, 1999. május 25-i 1073/1999/EK európai parlamenti és tanácsi rendelettel (13) összhangban megfelelő intézkedéseket kell hozni a szabálytalanságok és a csalás megelőzésére is, valamint meg kell tenni a szükséges lépéseket az eltűnt, jogalap nélkül kifizetett vagy szabálytalanul felhasznált pénzeszközök visszaszerzésére.

               (20)

               A költségvetési rendelet értelmében a működési támogatások nyújtásához egy alapjogi aktus kibocsátására van szükség.

               (21)

               Az ezen határozat végrehajtásához szükséges intézkedéseket az 1999/468/EK határozattal összhangban kell elfogadni, különbséget téve az irányító és a tanácsadó eljárás hatálya alá tartozó intézkedések között, mivel bizonyos esetekben, a hatékonyság növelésének érdekében a tanácsadó eljárás a megfelelőbb.

               (22)

               A program hatékony és időbeni végrehajtásának biztosítása érdekében ezt a határozatot 2007. január 1-jétől kell alkalmazni,

         A KÖVETKEZŐKÉPPEN HATÁROZOTT:
   1. cikk
   A program létrehozása és hatálya
   (1)   Ez a határozat az emberi egészség magas szintű védelméhez és a kábítószerekkel kapcsolatos egészségkárosodás csökkentéséhez való hozzájárulás céljából, az „Alapvető jogok és jogérvényesülés” általános program keretében létrehozza a „Drogprevenció és felvilágosítás” egyedi programot (a továbbiakban: a program).
   (2)   A program 2007. január 1-jétől2013. december 31-ig tart.
   2. cikk
   Általános célok
   A program általános céljai a következők:

               a)

               a kábítószer-használat és -függőség, valamint a kábítószerekkel kapcsolatos ártalmak megelőzése és csökkentése;

               b)

               a kábítószer-használattal kapcsolatos felvilágosítás javításához való hozzájárulás; és

               c)

               az Európai Unió kábítószerekkel kapcsolatos stratégiája végrehajtásának támogatása.

         3. cikk
   Konkrét célok
   A program konkrét céljai a következők:

               a)

               transznacionális intézkedések elősegítése a következő célokból:

                           i.

                           több tudományágat átfogó hálózatok kiépítése;

                           ii.

                           a tudásbázis bővítésének, az információcserének, valamint a helyes gyakorlatok meghatározásának és terjesztésének biztosítása, többek között képzés, tanulmányutak és személyzeti csere segítségével;

                           iii.

                           a figyelem felkeltése a kábítószer-használat okozta egészségügyi és szociális problémákra, valamint nyílt párbeszéd kezdeményezése a kábítószerrel kapcsolatos jelenségek jobb megértése érdekében; és

                           iv.

                           a kábítószer-használat – többek között a kábítószerekkel kapcsolatos ártalmak csökkentése és a legújabb tudományos ismereteket figyelembe vevő kezelési módszerek révén történő – megelőzésére irányuló intézkedések támogatása;

               b)

               a civil társadalom bevonása az EU kábítószerekkel kapcsolatos stratégiájának és cselekvési terveinek kidolgozásába és megvalósításába; és

               c)

               a 2005 és 2008 közötti, valamint a 2009 és 2012 közötti időszakra szóló, kábítószerekkel kapcsolatos cselekvési tervek konkrét intézkedései megvalósulásának figyelemmel kísérése, végrehajtása és értékelése. Az Európai Parlamentet a Bizottság értékeléssel foglalkozó irányítóbizottságában való közreműködése révén bevonják az értékelési folyamatba.

         4. cikk
   Intézkedések
   A 2. és 3. cikkben meghatározott általános és konkrét célok megvalósítása érdekében a program – a 9. cikk (2) bekezdésében említett éves munkaprogramban meghatározott feltételek mellett – a következő típusú intézkedéseket támogatja:

               a)

               a Bizottság egyedi intézkedései, mint például tanulmányok és kutatások, közvélemény-kutatások és felmérések, mutatószámok és közös módszertanok kidolgozása, adatok és statisztikák gyűjtése, fejlesztése és terjesztése, szemináriumok, konferenciák és szakértői találkozók, nyilvános kampányok és események szervezése, weboldalak fejlesztése és karbantartása, tájékoztató anyagok készítése és terjesztése, nemzeti szakértői hálózatok támogatása és ösztönzése, elemző, felügyeleti és értékelő tevékenységek;

               b)

               az éves munkaprogramban meghatározott feltételeknek megfelelően, legalább két tagállam – vagy egy tagállam és egy másik állam, amely lehet csatlakozó vagy tagjelölt ország – által előterjesztett, közösségi érdekű konkrét transznacionális projektek; vagy

               c)

               a program általános célkitűzéseivel kapcsolatban általános európai érdekű célok elérésére törekvő nem kormányzati és egyéb szervezetek tevékenységei az éves munkaprogramokban meghatározott feltételeknek megfelelően.

         5. cikk
   Részvétel
   A következő országok vehetnek részt a program intézkedéseiben:

               a)

               azon EFTA-államok, melyek az EGT-megállapodás szerződő felei, a megállapodás rendelkezéseinek megfelelően; és

               b)

               a tagjelölt országok és azok a nyugat-balkáni országok, amelyek részesei a stabilizációs és társulási folyamatnak, a velük megkötött vagy megkötendő társulási megállapodásokban vagy azok kiegészítő jegyzőkönyveiben a közösségi programokban történő részvétellel kapcsolatban meghatározott feltételeknek megfelelően.

         A projektekhez társulhatnak a programban részt nem vevő tagjelölt országok, amennyiben ez segíti csatlakozási felkészülésüket, vagy a programban részt nem vevő egyéb harmadik országok, amennyiben ez a projektek célját szolgálja.
   6. cikk
   Célcsoportok
   (1)   A program a kábítószerekkel kapcsolatos jelenségekkel közvetlenül vagy közvetve foglalkozó összes csoportot célozza.
   (2)   A kábítószerekkel kapcsolatban a fiatalok, sebezhető csoportok és szociálisan hátrányos térségekben élők jelentik a veszélyeztetett csoportokat, és ezeket célcsoportoknak kell tekinteni. Egyéb célcsoportok – többek között – a tanárok és oktatási személyzet, szülők, szociális munkások, helyi és nemzeti hatóságok, egészségügyi és paramedicinális személyzet, igazságügyi személyzet, bűnüldöző és büntetés-végrehajtási hatóságok, nem kormányzati szervezetek, szakszervezetek és vallási közösségek.
   7. cikk
   Hozzáférés a programhoz
   A program nyitva áll a köz- és magánszervezetek és intézmények (megfelelő szintű helyi hatóságok, egyetemi tanszékek és kutatóközpontok) számára, amelyek a kábítószer-használattal kapcsolatos felvilágosító és megelőző tevékenységet folytatnak, a kábítószerekkel kapcsolatos ártalmak csökkentését és kezelését is beleértve.
   Nyereségorientált szervek és szervezetek kizárólag nem nyereségorientált vagy állami szervezetekkel közösen férhetnek hozzá a programhoz.
   8. cikk
   A beavatkozás típusai
   (1)   A közösségi finanszírozás jogi formái az alábbiak lehetnek:

               a)

               támogatások; vagy

               b)

               közbeszerzési szerződések.

         (2)   A közösségi támogatásokat ajánlati felhívások útján – kivéve a költségvetési rendelet szerinti megfelelően indokolt kivételes eseteket –, működési támogatás és intézkedési támogatás formájában ítélik oda.
   Az éves munkaprogram meghatározza az éves kiadások támogatásra fordítandó legalacsonyabb és a társfinanszírozás legmagasabb arányát.
   (3)   Ezenkívül a közbeszerzési szerződések révén támogatandó kiegészítő intézkedések kiadásairól előírásokat alkotnak, amelyek esetében az áruk és szolgáltatások beszerzését közösségi finanszírozás fedezi. Ide tartoznak többek között a projektekhez, politikákhoz, programokhoz és jogszabályokhoz kapcsolódó információs, kommunikációs, előkészítési, végrehajtási, figyelemmel kísérési, ellenőrzési és értékelési kiadások.
   9. cikk
   Végrehajtási intézkedések
   (1)   A Bizottság a közösségi pénzügyi támogatások nyújtását a költségvetési rendelettel összhangban hajtja végre.
   (2)   A program végrehajtására a Bizottság a 2. cikkben meghatározott általános célok keretein belül – a Központ technikai szakértelmének figyelembevételével – éves munkaprogramot fogad el. A program meghatározza a konkrét célokat, tematikus prioritásokat, a 8. cikkben említett kiegészítő intézkedések leírását és szükség esetén az egyéb intézkedések felsorolását.
   Az első munkaprogramot 2008. január 23-ig kell elfogadni.
   (3)   Az éves munkaprogramot a 10. cikk (3) bekezdésében említett irányítási eljárásnak megfelelően kell elfogadni.
   (4)   Az intézkedési támogatásokkal kapcsolatos értékelési és közbeszerzési eljárások során – többek között – a következő kritériumokat kell figyelembe venni:

               a)

               a javasolt intézkedés összhangja az éves munkaprogrammal, a 2. és 3. cikkben meghatározott célokkal, valamint a 4. cikkben meghatározott, különböző intézkedéstípusokkal;

               b)

               a javasolt intézkedés minősége annak megtervezése megszervezése, bemutatása és várt eredményei tekintetében;

               c)

               a szükséges közösségi finanszírozás összege és a várt eredményekhez viszonyított megfelelősége; és

               d)

               a várt eredmények hatása a 2. és 3. cikkben meghatározott célokra, valamint a 4. cikkben említett intézkedésekre.

         (5)   A 4. cikk c) pontjában említett működési támogatási kérelmek elbírálása a következő tényezők figyelembevételével történik:

               a)

               ezeknek a program céljaival való összhangja;

               b)

               a tervezett tevékenységek színvonala;

               c)

               e tevékenységek várható multiplikátorhatása a nyilvánosságra;

               d)

               az elvégzett tevékenységek földrajzi és társadalmi hatása;

               e)

               a polgári részvétel az érintett szervek szerkezetében;

               f)

               a javasolt tevékenység költség-haszon aránya.

         (6)   A 4. cikk a) pontjában említett intézkedésekre vonatkozó határozatokat a Bizottság a 10. cikk (3) bekezdésében említett irányítási eljárásnak megfelelően fogadja el. A 4. cikk b) és c) pontjában említett projektekre és tevékenységekre vonatkozó határozatokat a Bizottság a 10. cikk (2) bekezdésében említett tanácsadási eljárásnak megfelelően fogadja el.
   A nyereségorientált szervek és szervezetek részvételét magában foglaló támogatási kérelmekre vonatkozó határozatokat a Bizottság a 10. cikk (3) bekezdésében említett irányítási eljárásnak megfelelően fogadja el.
   10. cikk
   A bizottság
   (1)   A Bizottság munkáját egy bizottság segíti.
   (2)   Az e bekezdésre történő hivatkozáskor az 1999/468/EK határozat 3. és 7. cikkét kell alkalmazni, 8. cikkének rendelkezéseire is figyelemmel.
   (3)   Az erre a bekezdésre történő hivatkozás esetén az 1999/468/EK határozat 4. és 7. cikkét kell alkalmazni, 8. cikkének rendelkezéseire is figyelemmel.
   Az 1999/468/EK határozat 4. cikkének (3) bekezdésében megállapított határidő három hónap.
   11. cikk
   Kiegészítő jelleg
   (1)   Törekedni kell a többi közösségi eszközzel való kapcsolódási pontok és kölcsönös kiegészítő jelleg kialakítására, különös tekintettel a „Biztonság és a szabadságjogok védelme” általános programra, a 7. kutatási és fejlesztési keretprogramra, valamint a közegészségüggyel kapcsolatos közösségi programra. Biztosítani kell a kiegészítő jelleget a Központ által kifejlesztett módszerek és legjobb gyakorlatok vonatkozásában is, különös tekintettel a kábítószerekre vonatkozó statisztikai adatokra.
   (2)   A program megoszthatja forrásait más közösségi eszközökkel, különösen a „Biztonság és a szabadságjogok védelme” és a „Szolidaritás és a migrációs áramlások kezelése” általános programmal, valamint a 7. kutatási és fejlesztési keretprogrammal, a valamennyi program céljait szolgáló intézkedések végrehajtása érdekében.
   (3)   Az e határozat alapján finanszírozott műveletek ugyanazon célból nem részesülhetnek egyéb közösségi pénzügyi eszközből nyújtott pénzügyi támogatásban. A program kedvezményezettjeinek tájékoztatniuk kell a Bizottságot az Európai Unió általános költségvetéséből és más forrásokból kapott finanszírozásról és a folyamatban lévő finanszírozási kérelmekről.
   12. cikk
   Költségvetési források
   (1)   Ezen határozat végrehajtásához a 2007. január 1-jétől2013. december 31-ig tartó időszakra vonatkozó pénzügyi keret 21 350 000 EUR.
   (2)   A program intézkedéseire elkülönített költségvetési forrásokat fel kell tüntetni az Európai Unió általános költségvetésének éves előirányzatai között. A rendelkezésre álló éves előirányzatokat a pénzügyi keret korlátain belül a költségvetési hatóság hagyja jóvá.
   13. cikk
   Figyelemmel kísérés
   (1)   A Bizottság biztosítja, hogy minden, a program által finanszírozott intézkedés kedvezményezettje technikai és pénzügyi jelentéseket nyújtson be a munka előrehaladásáról és az intézkedés befejezésétől számított három hónapon belül végleges jelentést nyújtsanak be. A jelentések formáját és tartalmát a Bizottság határozza meg.
   (2)   A Bizottság biztosítja, hogy a program végrehajtásából eredő szerződések és megállapodások rendelkezzenek különösen arról, hogy a Bizottság (vagy bármely, általa felhatalmazott képviselője) – amennyiben szükséges, helyszíni ellenőrzések révén, beleértve a szúrópróbaszerű ellenőrzést is – felügyeletet és pénzügyi ellenőrzést gyakorol, valamint a Számvevőszék pénzügyi ellenőrzéseket végez.
   (3)   A Bizottság előírja, hogy bármely intézkedéssel kapcsolatban az utoljára teljesített kifizetést követő öt évig a pénzügyi támogatás kedvezményezettje megőrizze a Bizottság számára az intézkedéssel kapcsolatos kiadásokra vonatkozó teljes igazoló dokumentációt.
   (4)   Az (1) és a (2) bekezdésben említett jelentések és szúrópróbaszerű ellenőrzések eredménye alapján a Bizottságnak szükség szerint ki kell igazítania az eredetileg odaítélt pénzügyi támogatás mértékét vagy a támogatás nyújtásának feltételeit, valamint a kifizetések időrendjét kiigazítsák.
   (5)   A Bizottság megtesz minden egyéb szükséges intézkedést a finanszírozott intézkedések szabályos, és az e határozat, valamint a költségvetési rendelet rendelkezéseinek megfelelő végrehajtásának ellenőrzésére.
   14. cikk
   A Közösség pénzügyi érdekeinek védelme
   (1)   A Bizottság biztosítja, hogy az e határozat keretében finanszírozott intézkedések végrehajtása során a Közösség pénzügyi érdekeit a 2988/95/EK, Euratom, a 2185/96/Euratom, EK rendeletnek, valamint az 1073/1999/EK rendeletnek megfelelően a csalás, korrupció és egyéb jogellenes tevékenységek elleni megelőző intézkedések alkalmazásával és hatékony ellenőrzésekkel, valamint a jogalap nélkül kifizetett összegek visszafizettetésével, továbbá szabálytalanság esetén hatékony, arányos és visszatartó erejű szankciók kiszabásával védjék.
   (2)   Az e határozat alapján finanszírozott közösségi intézkedések esetében a 2988/95/EK, Euratom és a 2185/96/Euratom, EK rendeletet kell alkalmazni a közösségi jog rendelkezésének bármilyen megsértése esetén, beleértve a program alapján meghatározott szerződéses kötelezettségnek valamely gazdasági szereplő eljárásából vagy mulasztásából eredő megszegését, amely az Európai Unió általános költségvetésének vagy a Közösségek kezelése alá vont költségvetéseknek indokolatlan kiadási tétel miatt kárt okoz vagy okozna.
   (3)   A Bizottságnak le kell csökkentenie, fel kell függesztenie vagy vissza kell követelnie az adott intézkedésre nyújtott pénzügyi támogatást, ha szabálytalanságokat tapasztal, beleértve az e határozat rendelkezéseinek, vagy a szóban forgó pénzügyi támogatás odaítéléséről szóló egyedi határozatnak, illetve szerződésnek vagy megállapodásnak a be nem tartását, vagy ha kiderül, hogy a projektben a Bizottság jóváhagyása nélkül olyan jelentős változtatás történt, amely a projekt jellegével vagy végrehajtási feltételeivel nem egyeztethető össze.
   (4)   A határidők be nem tartása esetén, vagy ha a projekt végrehajtásában elért előrehaladás a kiutalt pénzügyi támogatásnak csak egy részét igazolja, a kedvezményezettnek meghatározott határidőn belül be kell nyújtania észrevételeit a Bizottságnak. Ha a kedvezményezett nem ad kielégítő választ, a Bizottság törölheti a pénzügyi támogatás hátralévő részét és előírhatja a már kifizetett összegek visszatérítését.
   (5)   A Bizottság biztosítja, hogy minden jogosulatlan kifizetést visszatérítsenek a Bizottságnak. A költségvetési rendeletben meghatározott feltételek szerint kamat terhel minden olyan összeget, amelyet nem fizettek vissza kellő időben.
   15. cikk
   Értékelés
   (1)   A programot a keretében folytatott tevékenységek végrehajtásának követése érdekében rendszeresen figyelemmel kell kísérni.
   (2)   A Bizottság biztosítja a program rendszeres, független, külső értékelését.
   (3)   A Bizottság benyújtja az Európai Parlamentnek és a Tanácsnak a következőket:

               a)

               éves beszámoló a program végrehajtásáról;

               b)

               legkésőbb 2011. március 31-ig a program végrehajtásának mennyiségi és minőségi szempontjairól, valamint az elért eredményekről szóló időközi értékelő jelentés;

               c)

               legkésőbb 2012. augusztus 30-ig a program folytatásáról szóló közlemény; és

               d)

               legkésőbb 2014. december 31-ig utólagos értékelő jelentés.

         16. cikk
   A projektek közzététele
   A Bizottság minden évben közzéteszi a program alapján finanszírozott projektek jegyzékét, amely tartalmazza valamennyi projekt rövid leírását.
   17. cikk
   Láthatóság
   A Bizottság iránymutatásokat határoz meg az e határozat szerint nyújtott finanszírozás láthatóságának biztosítása céljából.
   18. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   Ezt a határozatot 2007. január 1-jétől kell alkalmazni, a 9. cikk (2) és (3) bekezdése és a 10. cikk (3) bekezdése kivételével, amelyeket e határozat hatálybalépésének napjától kell alkalmazni.

      Kelt Strasbourgban, 2007. szeptember 25-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         M. LOBO ANTUNES

      (1)  HL C 69., 2006.3.21., 1. o.

      (2)  HL C 192., 2006.8.16., 25. o.

      (3)  Az Európai Parlament 2006. december 14-i véleménye (a Hivatalos Lapban még nem tették közzé), a Tanács 2007. július 23-i közös álláspontja (a Hivatalos Lapban még nem tették közzé) és az Európai Parlament 2007. szeptember 6-i álláspontja (a Hivatalos Lapban még nem tették közzé).

      (4)  HL L 271., 2002.10.9., 1. o. A 786/2004/EK határozattal (HL L 138., 2004.4.30., 7. o.) módosított határozat.

      (5)  HL L 165., 2003.7.3., 31. o.

      (6)  HL C 168., 2005.7.8., 1. o.

      (7)  HL L 184., 1999.7.17., 23. o. A legutóbb a 2006/512/EK határozattal (HL L 200., 2006.7.22., 11. o.) módosított határozat.

      (8)  HL C 139., 2006.6.14., 1. o.

      (9)  HL L 248., 2002.9.16., 1. o. A legutóbb az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (10)  HL L 357., 2002.12.31., 1. o. A legutóbb a 478/2007/EK, Euratom rendelettel (HL L 111., 2007.4.28., 13. o.) módosított rendelet.

      (11)  HL L 312., 1995.12.23., 1. o.

      (12)  HL L 292., 1996.11.15., 2. o.

      (13)  HL L 136., 1999.5.31., 1. o.


title: A Tanács határozata (2003. május 13.) az Európai Közösség és Izrael Állam között a tudományos és műszaki együttműködésről szóló megállapodás aláírásáról

text:
Fontos jogi nyilatkozat

|

32003D0457

Hivatalos Lap L 154 , 21/06/2003 o. 0079 - 0079

		A Tanács határozata(2003. május 13.)az Európai Közösség és Izrael Állam között a tudományos és műszaki együttműködésről szóló megállapodás aláírásáról(2003/457/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 170. cikkére, összefüggésben 300. cikke (2) bekezdése első albekezdésének első mondatával,tekintettel a Bizottság javaslatára,mivel:(1) A Tanács az 1999. február 22-i 1999/224/EK határozatával [1] megkötötte az Európai Közösség és Izrael Állam között a tudományos és műszaki együttműködésről szóló megállapodást, amely 1999. március 8-án hatályba lépett; e megállapodás által Izrael Állam társul az Európai Közösség kutatási, technológiafejlesztési és demonstrációs tevékenységekre vonatkozó ötödik keretprogramjának valamennyi egyedi programjával.(2) E megállapodás 12. cikkének (4) bekezdése előírja, hogy "amennyiben a Közösség egy új többéves kutatási és technológiafejlesztési keretprogramot fogad el, e megállapodás ismételten megtárgyalható vagy közös megegyezéssel megújítható."(3) 2002. november 5-én a Tanács felhatalmazta a Bizottságot, hogy az akkori megállapodás megújításáról tárgyalásokat folytasson, és eközben tárgyaljon a megújított megállapodás ideiglenes alkalmazásáról. Ezen ideiglenes alkalmazás lehetővé tenné az izraeli szervek számára, hogy a hatodik keretprogram első felhívásában részt vegyen.(4) A tárgyalások a csatolt megállapodástervezethez vezettek, amelyet 2002. december 17-én mindkét Fél erre feljogosított meghatalmazottjai parafáltak.(5) A 2002. december 17-én parafált megállapodást egy későbbi időpontban történő megkötésére is tekintettel alá kell írni, valamint rendelkezni kell annak aláírásától történő ideiglenes alkalmazásáról,A KÖVETKEZŐKÉPPEN HATÁROZOTT:1. cikkAz Európai Közösség és Izrael Állam között a tudományos és műszaki együttműködésről szóló megállapodás, az említett megállapodás megkötésére vonatkozó tanácsi határozatra is figyelemmel, a Közösség részéről jóváhagyásra kerül.A megállapodás szövegét csatolták e határozathoz.2. cikkA Tanács elnöke – a megállapodás megkötésére is figyelemmel – felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.3. cikkA megállapodást az aláírásától kezdődően ideiglenesen kell alkalmazni.Kelt Brüsszelben, 2003. május 13-án.a Tanács részérőlaz elnökA.-A. Tsochatzopoulos[1] HL L 83., 1999.3.27., 50. o.--------------------------------------------------


title: Az Európai Parlament (EU, Euratom) 2015/1701 határozata (2015. április 29.) a Fúziósenergia-fejlesztési és ITER Közös Vállalkozás 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/393

      AZ EURÓPAI PARLAMENT (EU, EURATOM) 2015/1701 HATÁROZATA
      (2015. április 29.)
      a Fúziósenergia-fejlesztési és ITER Közös Vállalkozás 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel a Fúziósenergia-fejlesztési és ITER Európai Közös Vállalkozás 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Fúziósenergia-fejlesztési és ITER Európai Közös Vállalkozás 2013-as pénzügyi évre vonatkozó éves beszámolójáról szóló jelentésre, a közös vállalkozás válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóana közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8-0049/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Atomenergia-közösséget létrehozó szerződés 106a. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló 2007. március 27-i 2007/198/Euratom tanácsi határozatra (5) és különösen 5. cikke, (3) bekezdésére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7),

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0108/2015),

         1.

            mentesítést ad a Fúziósenergia-fejlesztési és ITER Európai Közös Vállalkozás igazgatója számára a közös vállalkozás 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást a Fúziósenergia-fejlesztési és ITER Európai Közös Vállalkozás igazgatójának, a Tanácsnak, a Bizottságnak és a Számvevőszéknek és gondoskodjon azoknak az Európai Unió Hivatalos Lapjában (L sorozat) való közzétételében.

               az elnök

            Martin SCHULZ

               a főtitkár

            Klaus WELLE

         (1)  HL C 452., 2014.12.16., 44. o.

         (2)  HL C 452., 2014.12.16., 45. o.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 90., 2007.3.30., 58. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: A Tanács határozata (1977. március 29.) az atomerőművek finanszírozásához való hozzájárulás céljából nyújtott Euratom- kölcsönökre vonatkozó szerződéskötésnek a Bizottság részére történő engedélyezéséről szóló 77/270/Euratom határozat végrehajtásáról

text:
Fontos jogi nyilatkozat

|

31977D0271

Hivatalos Lap L 088 , 06/04/1977 o. 0011 - 0011 görög különkiadás: fejezet 10 kötet 1 o. 0121  spanyol különkiadás fejezet 12 kötet 3 o. 0026  portugál különkiadás fejezet 12 kötet 3 o. 0026  finn különkiadás fejezet 10 kötet 1 o. 0013  svéd különkiadás fejezet 10 kötet 1 o. 0013

		A Tanács határozata(1977. március 29.)az atomerőművek finanszírozásához való hozzájárulás céljából nyújtott Euratom- kölcsönökre vonatkozó szerződéskötésnek a Bizottság részére történő engedélyezéséről szóló 77/270/Euratom határozat végrehajtásáról(77/271/Euratom)AZ EURÓPAI KÖZÖSSÉGEK TANÁCSA,tekintettel az Európai Atomenergia-közösséget létrehozó szerződésre,tekintettel az atomerőművek finanszírozásához való hozzájárulás céljából nyújtott Euratom-kölcsönökre vonatkozó szerződéskötésnek a Bizottság részére történő engedélyezéséről szóló, 1977. március 29-i 77/270/Euratom tanácsi határozatra [1] és különösen annak 1. cikkére,mivel azoknak a kölcsönöknek a legmagasabb összegét, amelyek felvételére az Európai Atomenergia-közösség nevében a Bizottságot felhatalmazták, 500 millió európai elszámolási egységben kell rögzíteni;mivel a Bizottságnak ennek megfelelően tájékoztatnia kell a Tanácsot akkor, amikor a végrehajtott ügyletek teljes értéke elérte a 300 millió európai elszámolási egységet azért, hogy a Tanács a megszerzett tapasztalatok fényében dönthessen új összeg meghatározásáról,A KÖVETKEZŐKÉPPEN HATÁROZOTT:Egyetlen cikkA 77/270/Euratom határozat 1. cikke szerint meghatározott olyan kölcsönökre köthető szerződés, amelyek összértéke nem haladja meg az 500 millió európai elszámolási egységet; az európai elszámolási egységet a 75/250/EGK határozat [2] rögzíti.Amikor a végrehajtott ügyletek teljes értéke eléri a 300 millió európai elszámolási egységet, a Bizottság tájékoztatja a Tanácsot, amely a lehető legkorábban, egyhangú határozattal dönt az új összegről.Kelt Brüsszelben, 1977. március 29-én.a Tanács részérőlaz elnökT. Benn[1] HL L 88., 1977.4.6., 9. o.[2] HL L 104., 1975.4.24, 35. o.--------------------------------------------------


title: A Tagállamok kormányai képviselőinek (EU, Euratom) 2017/1543 határozata (2017. szeptember 6.) a Törvényszék egy bírájának kinevezéséről

text:
               14.9.2017

               HU

               Az Európai Unió Hivatalos Lapja

               L 236/22

         A TAGÁLLAMOK KORMÁNYAI KÉPVISELŐINEK (EU, Euratom) 2017/1543 HATÁROZATA
   (2017. szeptember 6.)
   a Törvényszék egy bírájának kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               Az Európai Unió Bíróságának alapokmányáról szóló, az (EU, Euratom) 2015/2422 európai parlamenti és tanácsi rendelettel (1) módosított 3. jegyzőkönyv 48. cikke előírja, hogy a Törvényszék 2016. szeptember 1-jétől 47 bíróból áll. Az említett rendelet 2. cikkének b) pontja oly módon határozza meg a további hét bíró hivatali idejét, hogy a szóban forgó hivatali idő vége összhangban legyen a Törvényszék 2019. szeptember 1-jén és 2022. szeptember 1-jén esedékes részleges megújításával.

               (2)

               Az említettek értelmében a kormányok Geert DE BAERE-t jelölték a Törvényszék egy további bírói tisztségének betöltésére.

               (3)

               Az Európai Unió működéséről szóló szerződés 255. cikke alapján létrehozott bizottság véleményt nyilvánított arról, hogy Geert DE BAERE alkalmas-e a bírói feladatoknak a Törvényszéken történő ellátására.

               (4)

               Geert DE BAERE-t az e határozat hatálybalépésétől a 2022. augusztus 31-ig tartó időszakra ki kell nevezni a Törvényszék bírájává,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői Geert DE BAERE-t az e határozat hatálybalépésétől a 2022. augusztus 31-ig tartó időszakra a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. szeptember 6-án.

            az elnök

         K. TAEL

      (1)  Az Európai Parlament és a Tanács (EU, Euratom) 2015/2422 rendelete (2015. december 16.) az Európai Unió Bíróságának alapokmányáról szóló 3. jegyzőkönyv módosításáról (HL L 341., 2015.12.24., 14. o.).